
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/48/16.02.2005

	
	
	


A  V  I  Z

asupra proiectului de Lege privind aprobarea Ordonanţei de urgenţă a Guvernului nr. 130/2004 privind unele măsuri pentru vânzarea de către societăţile comerciale, companiile şi societăţile naţionale din sectorul energiei, petrolului, gazelor naturale, resurselor minerale şi al industriei de apărare, precum şi de către alţi agenţi economici din subordinea Ministerului Economiei şi Comerţului, a locuinţelor pe care aceştia le au în patrimoniu personalului propriu, titularilor contractelor de închiriere sau pensionarilor cu ultimul loc de muncă la aceşti agenţi economici

În conformitate cu prevederile art. 89 şi 108 din Regulamentul Camerei Deputaţilor, republicat, Comisia pentru politică economică, reformă şi privatizare a fost sesizată, spre dezbatere şi avizare, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr. 130/2004 privind unele măsuri pentru vânzarea de către societăţile comerciale, companiile şi societăţile naţionale din sectorul energiei, petrolului, gazelor naturale, resurselor minerale şi al industriei de apărare, precum şi de către alţi agenţi economici din subordinea Ministerului Economiei şi Comerţului, a locuinţelor pe care aceştia le au în patrimoniu personalului propriu, titularilor contractelor de închiriere sau pensionarilor cu ultimul loc de muncă la aceşti agenţi economici, Camera Deputaţilor fiind  Cameră decizională, trimis cu adresa nr.  PLx 25/14.02.2005.

Potrivit prevederilor art. 60 din Regulamentul Camerei Deputaţilor, membri Comisiei au examinat proiectul de lege în şedinţa din 16 februarie 2005.


Proiectul de lege are ca obiect de reglementare instituirea unor măsuri pentru vânzarea de către societăţile comerciale, companiile şi societăţile naţionale din sectorul energiei, petrolului, gazelor naturale, resurselor minerale şi al industriei de apărare, precum şi de către alţi agenţi economici din portofoliul Ministerului Economiei şi Comerţului, a locuinţelor pe care le au în patrimoniu, personalului propriu, titularilor contractelor de închiriere sau pensionarilor cu ultimul loc de muncă la aceşti agenţi economici.

Proiectul de lege a fost adoptat de Senat în şedinţa din 7 februarie 2005.

În urma dezbaterilor, membrii Comisiei pentru politică economică, reformă şi privatizare au hotărât cu 19 voturi pentru, 2 voturi împotrivă şi 2 abţineri ca proiectul de lege să fie avizat în forma adoptată de Senat.
                PREŞEDINTE,


     Mihai Tudose
         SECRETAR






    Vasile Cosmin Nicula
                                                                                                                       

Expert parlamentar

                                                                                                               


Alina Hodivoianu 

